Ferenc Kocsis

Ferenc Kocsis (s. 8. heinäkuuta 1953 Budapest) on unkarilainen kreikkalais-roomalaisen painin olympiavoittaja, maailman- ja Euroopan-mestari. Hän edusti budapestlaista Ganz-MÁVAG SE -seuraa. Hän on pituudeltaan 173 cm.

Kocsis saavutti kaikki arvokisamenestyksensä 74 kg:n painoluokassa. Hän voitti olympiakultaa Moskovassa 1980 kukistettuaan ratkaisuottelussa Neuvostoliiton Anatoli Bykovin. Hän voitti maailmanmestaruuden San Diegossa 1979, sai MM-hopeaa Méxicossa 1978 ja pronssia Göteborgissa 1977. Hän voitti Euroopan-mestaruuden Bukarestissa 1979 ja Göteborgissa 1981. Lisäksi hän oli EM-kilpailuissa viides 1976 ja seitsemäs 1984.

Lähteet 

Unkarilaiset kreikkalais-roomalaisen tyylin painijat
Unkarilaiset olympiavoittajat
Vuonna 1953 syntyneet
Elävät henkilöt